.... ئێستا ئیتر گرنگ نیە کاتژمێر چەندە! "کراس زەردەی تاهیر تۆفیق" لە ناو هەندزفێریەکاندا تا سەر ئێسق

.... ئێستا ئیتر گرنگ نیە کاتژمێر چەندە! "کراس زەردەی تاهیر تۆفیق" لە ناو هەندزفێریەکاندا تا سەر ئێسقانەکانم ڕۆیشتووە و فێنکیەکی خۆش لەسەر لاجانگەکانم هەست پێدەکەم، سڕبوونێکی سرووشتی خۆش کە پاشماوەی سەر ئێشە تاقەت پڕووکێنەکانم ڕادەماڵێ، لە کۆڵانەکەی ئێمە زووتر لە شوێنەکانی تری شار پاییز هاتووە ، پاییزێک بە پرچی پەلکە کراو و کراس زەردەیەک پڕی باڵای بیرەوەریەکانی دۆڕاوترین کەسایەتی ناو چیرۆکەکان... ئەم ڕۆژانە بە دەگمەن هەڵدەکەوێ کەس دڵی خۆش بێتڕۆژ نیە لە ناو هەواڵی مەرگەکاندا کە وەک چێشتی تەماتەی هاوینان کە ڕۆڵی گۆرانی داواکراویان هەیە ناو و وێنەی خزم و هاوڕێ و کەس و.. نەبینین و وەک نووکی دەرزییەکی دروومان کە لە ناکاو لە پەنجەت هەڵدەچێ بیرت نەهێنێتەوە کە ژیان زۆر لەوە کورتترە فریای داڕژتنی پلان و کوڵ هەڵگرتن بە بارتەقای... بکەوی ، دەزانی چۆنە دەگەیە ڕادەیەک چێژ لە هیچ شتێک نابەی تا دێی لە ژێر دەدانەکانت دا تامێکی خۆش بکەی هەزار و یەک گێرە و کێشە بیرت دەهێننەوە کە ژیان ڕەنجێکی بێ کۆتاییە.✏️ فەرهاد ساڵەحی فەر@rojnamaڕۆژنامە